tartuNLP/wikipedia-smugri-20251201 huggingface dataset:
Vladimir Veljaminov-Zernov

Vladimir Vladimirovitš Veljaminov-Zernov (; 1830–1904) oli venäläinen historioitsija ja orientalisti, Pietarin tiedeakatemian kunniajäsen. Veljaminov-Zernov näytti suurta kiinnostusta etenkin Venäjän turkkilaisia kansoja kohtaan. Merkittäviin teoksiin kuuluu muun muassa Kasimovin kaanikunnan historia sekä "tšagatai-turkkilainen sanakirja" (1868). Veljaminov-Zernovin on sanottu vaikuttaneen eurasianismi -liikettä.
Dansk Melodi Grand Prix 2007

Dansk Melodi Grand Prix 2007 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2007. Kilpailu pidettiin avoimena sävellyskilpailuna, johon lähetettiin 475 kappaletta. Lähetetyistä ehdotuksista valittiin 16 kilpailijaa, jotka julkaistiin 7. joulukuuta 2006. Kilpailijat jaettiin kahteen semifinaaliin, jotka pidettiin 26. tammikuuta ja 2. helmikuuta. Kummastakin semifinaalista katsojat äänestivät puhelinäänestyksellä neljä kappaletta finaaliin. Semifinaalien jälkeen järjestettiin radiossa lähetetty villi kortti -kierros. Kahdeksan semifinaaleissa pudonnutta kappaletta jaettiin kahteen neljän kappaleen ryhmään, joista kummastakin äänestettiin puhelinäänestyksellä villinä korttina yksi kappale finaalin.
Finaali pidettiin 10. helmikuuta Forum Horsens -areenalla Horsensissa. Finaalissa voittaja valittiin puhelinäänestyksellä. Kilpailun voitti DQ kappaleella "Drama Queen".
Kilpailun kulku.
Ensimmäinen semifinaali.
Ensimmäinen semifinaali kilpailtiin 26. tammikuuta Musikteatretissa Holstebrossa. Semifinaalia seurasi 1 060 000 katsojaa.
Toinen semifinaali.
Toinen semifinaali kilpailtiin 2. helmikuuta Aalborghallenissa Aalborgissa. Semifinaalia seurasi 1 077 000 katsojaa.
Villi kortti -kierros.
Villi kortti -kierros käytiin radiossa 5. – 8. helmikuuta. Semifinaaleissa pudonneet jaettiin kahteen neljän kappaleen ryhmään, joista kummastakin äänestettiin tekstiviestiäänestyksellä yksi villi kortti finaaliin. Toinen ryhmistä kilpaili P3-radiokanavan ja toinen P4-radiokanavan äänestyksessä.
Finaali.
Finaali kilpailtiin 10. helmikuuta Forum Horsens -areenalla Horsensissa. Voittaja valittiin tekstiviestiäänestyksellä, jossa kukin Tanskan alue antoi viidelle alueelta eniten ääniä saaneelle kilpailijalle piisteitä kaavalla 12-10-8-6-4. Finaalia seurasi 1 492 000 katsojaa.
Bjarne Fiskum

Bjarne Ivar Fiskum (27. elokuuta 1939 Grong – 30. elokuuta 2021) oli norjalainen viulisti ja opettaja Trøndelagin konservatoriossa (nykyisin osa Norjan teknis-luonnontieteellistä yliopistoa). Hän perusti TrondheimSolistene ja Det Norske Kammerorkester -orkesterit.
Det Norske Kammerorkester

Det Norske Kammerorkester on norjalainen vuonna 1977 perustettu kamariorkesteri. Idea orkesterin perustamisesta syntyi Bjarne Fiskumin johtamalla nuorten muusikoiden kesäkurssilla vuonna 1975. Det Norske Kammerorkester järjestää vuodessa noin 30–40 konserttia, ja sen kotipaikka on Oslon yliopiston päärakennus. Orkesteri on voittanut lukuisia palkintoja, muun muassa useita Spellemannpriseneitä. 
Det Norske Kammerorkesterin taiteellisena johtajana toimi vuosina 1977–2021 Terje Tønnesen, hänen seuraajanaan aloitti elokuussa 2021 Pekka Kuusisto.
Hans Hagerup Krag

Hans Hagerup Krag (9. elokuuta 1829 Grong, Norja – 8. toukokuuta 1907 Kristiania, Norja) oli norjalainen insinööri ja Norjan tielaitoksen johtaja vuosina 1874–1903. Häntä pidetään yhtenä Norjan tieverkoston merkittävimmistä kehittäjistä. Krag oli myös mukana perustamassa Norjan matkailuyhdistystä ja kehittämässä Holmenkollenin ja Voksenkollenin alueita virkistyskohteiksi, mistä muistuttaa myös alueella sijaitseva muistopatsas.
Namacurran piiri

 
Namacurran piiri () on Mosambikin Zambezian maakuntaan kuuluva piiri. Piirikeskus on Namacurran taajama tai kylä, joka sijaitsee linnuntietä 45 kilometriä maakuntakeskus Quelimanesta koilliseen. Mosambikin kansallinen valtatie N1 kulkee Nacamurran kautta.
Piiri ja sen naapurit, aluehallinto.
Namacurran piiriä rajaa etelässä Intian valtameri, lounaassa Nicoadalan piiri, pohjoisessa Mocuban piiri ja idässä Maganja da Costan piiri.
Piirin pinta-ala vaihtelee lähteestä riippuen kymmenkunta prosenttia ja on noin 1 798 neliökilometriä (2019, 1997), muiden lähteiden mukaan 2 041 km² (1997), 2 028 km² (2007) tai 2 021 km² (2021). Vuonna 1980 pinta-alaksi ilmoitettiin jopa 3 941 km² (1980). Vuonna 1986 piiri kuitenkin supistui, kun se menetti kolme paikkakuntaa nykyisen piirin lounaispuolelle perustetulle Nicoadalan piirille. 
Paikallistasolla Namacurran piiri jakautuu kahteen hallinto-alueeseen (): P.A. Macusse ja P.A. Namacurra. Hallintoalueet jaetaan edelleen paikkakuntiin (localidades), joita vuonna 2007 oli yhdeksän.
Väestö.
Mosambikin tilastoviranomaisen väkilukuarvio on 251 294 asukasta (2022). Edellisten vuosikymmenten aikana väkiluku on kehittynyt seuraavasti: 163 128 (VL 1980), 160 879 (VL 1997); 188 322 tai 186 410 (VL 2007) ja 242 126 (VL 2017, prel.).
Väestöstä lukutaidottomia on 54,1 prosenttia (2021), kun aiemmin heitä oli 78,2 % (1997). Miehillä lukutaito oli tuolloin 2,5 kertaa yleisempää kuin naisilla (1997). Väestön valtakieli on paikalliskieliin lukeutuva lomwe (elomwe) eli länsimakuan kieli (1997). Mosambikin virallista kieltä portugalia puhui vain 29,2 prosenttia piirin asukkaista; miehet yli kaksi ja puoli kertaa naisia useammin (1997).
Väestönkasvun seurauksena yli puolet maakunnan väestöstä on lapsia ja nuoria (0–17-vuotiaita); Mosambikin tilastoviraston (INE) väestöennusteen (2022) mukaan alle 20-vuotiaita oli Namacurran piirin asukkaista 59,7 prosenttia (149 975/251 294). Unescon Zambeziaan keskittyvän raportin ja maakunnan terveystilaston mukaan mukaan lasten moniulotteinen köyhyys on Zambezian maakunnassa erittäin yleistä (59,1 % lapsista). Lisäksi esimerkiksi alle 5-vuotiaitten krooninen aliravitsemus (44,6 %) ja anemia sekä lapsikuolleisuus (6,84 %) ovat hyvin korkealla tasolla (2015–2018). Yleisesti koko Mosambik lukeutuu matalan tulotason maiden keskiarvoa alhaisemmalle tulotasolle, mikä osaltaan kuvastaa äärimmäisen köyhyyden yleisyyttä koko maassa.
Talous.
Maatalous, karjankasvatus ja kauppa ovat keskeisiä elinkeinoja. Nautakarjaa, vuohia, sikoja, kanoja ja ankkoja kasvatetaan ja myydään vähittäismyyntinä. Maataloustuotteista tärkeimpiin lukeutuvat maissi, maapähkinät, bataatti, maniokki, pavut ja cashewpähkinät.
Gustav Lærum

Gustav Lærum (2. kesäkuuta 1870 Fetsund – 21. toukokuuta 1938 Oslo) oli norjalainen kuvanveistäjä, kuvittaja ja pilapiirtäjä.
Vesa Tengman

Vesa Juhani Tengmann (s. 21. toukokuuta 1958) on suomalainen yritysjohtaja ja liikemies, joka on saanut kauppaneuvoksen arvonimen.
Tengman syntyi pankinjohtaja, ekonomi Risto Tengmanin ja Annukka Kolehmaisen perheeseen. Hänen puolisonsa on toimitusjohtaja Riitta Leena Maria Tengman. Merkonomiksi Tengman valmistui Espoon kauppaoppilaitoksesta 1977 ja opiskeli Helsingin kauppakorkeakoulussa vuodesta 1983, tutkintoa kuitenkaan suorittamatta. Hän oli Oy Nokia Ab:n kirjanpitäjä 1980–1981, elektroniikkadivisioonan laskentapäällikkö 1981–1982, teollisuusautomaatiodivisioonan talouspäällikkö 1982–1984 ja johtaja 1984–1985 sekä elektroniikkadivisioonan talousjohtaja 1985–1986. Oy Ferrado Ab:n talousjohtaja Tengman oli 1986–1987, Afora Oy:n talousjohtaja 1987–1989 ja Procurator Oy:n toimitusjohtaja ja hallituksen jäsen 1989–2003. 
Matkailualalle siirryttyään Tengman oli Suomen Lomapörssi Oy:n, vuodesta 1998 Holiday Club Finland Oy ja vuodesta 2006 Holiday Club Resorts Oy, hallituksen jäsen 1990–2008 ja työskenteli myös yhtiön toimitusjohtajana. Hän oli Dividum Oy:n, LR Finnish Holdings Oy:nja englantilaisen Northern European Properties Ltd:n toimitusjohtaja 2006–2008 ja on ollut useiden muidenkin matkailualan yritysten perustajia, osakas ja johtoelinten jäsen. Kauppaneuvoksen arvonimen Tengman sai 2013.
Tengman

Tengman on sukunimi, joka on muun muassa seuraavilla suomalaisilla henkilöillä:
Rubio

Rubio tai Rubió on muun muassa seuraavien henkilöiden sukunimi:
Duffyn luku

Duffyn luku () on yhdistetty luku, jonka tekijöiden summa ja se itse ovat keskenään jaottomia. Esimerkiksi 4 kuuluu Duffyn lukuihin, koska sen tekijöiden summa on formula_1 ja 7 ja 4 ovat keskenään jaottomia. Alkuluvut on rajattu pois määritelmästä, koska muuten ne kaikki olisivat Duffyn lukuja.
Kymmenen ensimmäistä Duffyn lukua ovat 4, 8, 9, 16, 21, 25, 27, 32, 35 ja 36. Duffyn lukuja on ääretön määrä, koska ne sisältävät muun muassa kaikkien alkulukujen neliöt ja niitä suuremmat potenssit.
Duffyn luvut on nimetty niiden keksijän Richard Duffyn mukaan.
Idäntiarella

Idäntiarella ("Tiarella polyphylla") on rikkokasvien (Saxifragaceae) heimoon, tiarellojen ("Tiarella") sukuun kuuluva kasvilaji. Idäntiarellasta on myös jalostettu koristekasveina käytettäviä lajikkeita.
Idäntiarella on ruohovartinen kasvi, ja se voi kasvaa 20–45 cm korkeaksi. Sen varret kohoavat yksittäin maassa suikertavasta tummanruskeasta juurakosta. Varret ovat tiheäkarvaisia, ja niissä on muutamia lehtiä. Suurin osa lehdistä kasvaa varsien tyvillä. Tyvilehdissä on 2–12 cm pitkät ja varsien tavoin tiheäkarvaiset lehtiruodit. Tyvilehtien lehtilavat ovat 2–8 cm pitkiä, 2,5–10 cm leveitä ja muodoltaan herttamaisia, teräväkärkisiä sekä kolmi-, neli- tai viisiliuskaisia. Lehtien laidat ovat epäsäännöllisesti hampaisia, ja lehdet ovat molemmin puolin tiheäkarvaisia. Varsilehtiä on kaksi tai kolme kappaletta, ja ne ovat samannäköisiä kuin tyvilehdetkin, mutta pienempiä ja lyhyempiruotisia. Kukintona oleva terttu on 8–25 cm pitkä ja varsien ja lehtien tapaan tiheäkarvainen. Kukat ovat pieniä ja väriltään lähes valkoisia. Kukkaperät ovat noin senttimetrin pituisia ja tiheäkarvaisia. Kukissa on soikeat, noin 1,5 mm pitkät ja 0,8 mm leveät verholehdet, eikä lainkaan terälehtiä. Hedelmänä oleva kota on 7–12 mm pitkä, ja se sisältää muutamia siemeniä, jotka ovat tummanruskeita ja noin 1 mm pitkiä.
Idäntiarella kasvaa kosteissa metsissä varjoisilla ja kosteilla kasvupaikoilla 1 000–3 800 metrin korkeudella merenpinnasta. Lajia tavataan luonnossa Intian pohjoisosissa, Nepalissa, Bhutanissa, Kiinassa, Myanmarin pohjoisosissa sekä Japanissa.
San Clemente

San Clemente on saari Kaliforniassa sijaitsevien Kanaalisaarten saaristossa ja se on saariston eteläisin saari. Saaren pituus on noin 39 km ja leveimmältä kohdaltaan se on noin 8,3 km. Saaren kokonaispinta-ala on 147,6 km2.
San Clementen saari on vulkaanista alkuperää ja saaren kallioperä on noin viisi miljoonaa vuotta vanhaa. Saaren pohjoispuoli nousee merestä jyrkkänä seinämänä, kun taas etelänpuoleinen ranta on selvästi loivempi ja kivikkoinen. Saaren korkein kohta on Thirst-vuori, joka kohoaa noin 600 metriä merenpinnan yläpuolelle. Saaren ilmasto on pakkaseton ja melko kuiva; saaren sadanta on alle 150 mm vuodessa.
Yhdysvaltojen laivasto hankki saaren itselleen vuonna 1934, ja saarella on toiminut erilaisia laivaston toimintoja. Saari on toiminut muun muassa laivaston harjoituspaikkana.
Jetico

Jetico Inc. Oy on tietoturvaohjelmistoyritys, jonka kotipaikka on Espoossa. Jetico kehittää tuotteita, joiden avulla päätelaitteiden tietoja voidaan suojata turvallisesti joko salaamalla tai poistamalla. Jeticon tuotteisiin luottavat niin kansallisen turvallisuuden ja vaatimuksenmukaisuuden parissa työskentelevät kuin yksityisyydensuojaa hakevat kuluttajatkin.
Jeticon tekee tiedonsalausohjelmistoja valittujen tiedostojen ja kansioiden salaamiseen sekä salaamaan kovalevyjä ja virtuaaliasemia.
Osa ohjelmistoista toimii kokonaisten kovalevyjen tyhjentämiseen uudelleenkäyttöä tai hävittämistä varten.
Historia.
Tietojensalauslaitteistoja alettiin kehittää vuonna 1993. Kaksi vuotta myöhemmin (1995) perustettiin Jetico Tampereella.
Yrityksen ensimmäinen huomattava ohjelmistokehitysprojekti oli DOS-käyttöjärjestelmän komentorivillä suoritettava BestCrypt-tietojensalaussovellus. Myöhemmin tämä ohjelmisto päivitettiin toimimaan myös Windows 98:ssa ja tätä seuraavissa Windows-käyttöjärjestelmissä. BestCryptiä seurasi Jeticon tietojen poistoon tarkoitetut ohjelmistot BCWipe ja BCWipe Total WipeOut.
Jeticon ohjelmistot ovat saaneet huomiota USAn sotilaallisissa ja valtion virastoissa kuten Valkoinen talo, Yhdysvaltain ilmavoimat, Standfordin yliopisto  ja Harvardin yliopisto.
Look What You Made Me Do

Look What You Made Me Do on yhdysvaltalaisen laulaja-lauluntekijä Taylor Swiftin kappale vuodelta 2017. Kappaleen ovat säveltäneet ja tuottaneet Swift ja Jack Antonoff. Kappaleessa on interpolaatio Right Said Fred -yhtyeen kappaleen ”I’m Too Sexy” melodiasta. Right Said Fredin kappaleen tekijät Fred ja Richard Fairbrass ja Rob Manzoli on siksi merkitty myös kappaleen tekijöiksi. Kappale on ensimmäinen single albumilta "Reputation". Kappale nousi Yhdysvalloissa Billboard Hot 100 -listan kärkeen. Kappaleeseen kuvattiin musiikkivideo, jonka ohjasi Joseph Kahn.
Tuotanto ja sisältö.
Swift sävelsi ”Look What You Made Me Do” -kappaleen yhdessä muusikko ja tuottaja Jack Antonoffin kanssa. Kappaleen kertosäkeessä on interpolaatio Right Said Fred -yhtyeen kappaleen ”I’m Too Sexy” melodiasta. Right Said Fredin kappaleen tekijät Fred ja Richard Fairbrass ja Rob Manzoli on siksi merkitty myös kappaleen tekijöiksi. Kappaleessa ei kuitenkaan ole käytetty ”I’m Too Sexy” -kappaleen levytystä vaan kyse on samanlaisesta melodiasta. Kappale kuuluu tyyliltään electropop-musiikkia.
Kappaleen sanoitukset käsittelevät kostoa. Swift sai niihin inspiraatiota "Game of Thrones" -televisiosarjan Arya Starkista, joka kirjoittaa listan tapettavista henkilöistä. Kappaleessa on myös viittauksia myös Swiftin omiin julkisuuskohuihin kuten Swiftin kiistaan Kanye Westin kanssa.
Musiikkivideo.
Kappaleen musiikkivideon ohjasi Joseph Kahn. Videon alussa Swift esiintyy zombina. Myöhemmin videossa esiintyy useita versioita hänestä pukeutuneina vanhoihin esiintymisasuihin. Video käsittelee Swiftin julkisuuskuvaa ja hänen saamaansa kritiikkiä. Siinä on viittauksia Swiftin aiempaan tuotantoon ja julkisuuskohuihin kuten kiistoihin Kanye Westin ja Calvin Harrisin kanssa sekä Swiftin ja Tom Hiddlestonin suhteeseen.
Musiikkivideota katsottiin YouTubessa yhden päivän aikana enemmän kuin mitään muuta videota aikaisemmin. Video keräsi 300 ja 400 miljoonaa katselukertaa nopeammin kuin yksikään muu YouTube-musiikkivideo historiassa. Joulukuussa 2018 video ylitti miljardin katselukerran rajan.
Vastaanotto.
”Look What You Made Me” -kappaleesta kirjoitettiin paljon mediassa. Sitä kutsutiin Swiftin comebackiksi, koska Swift oli ollut enimmäkseen pois julkisuudesta vuoden ja hänen edellisen albuminsa "1989" julkaisusta oli kulunut kolme vuotta. Kappale sai silti kriitikoilta ristiriitaisen vastaanoton. Toisten mielestä kappale oli loistava comeback, toiset olivat pettyneitä siihen.
Kaupallisesti kappale menestyi hyvin. Kappale nousi Yhdysvalloissa Billboard Hot 100 -listan kärkeen ja syrjäytti samalla ykköspaikalta listakärjessä 16 viikkoa olleen ”Despacito”-kappaleen. Isossa-Britanniassa kappaleesta tuli Swiftin ensimmäinen listakärkeen noussut kappale. Kappale nousi listakärkeen myös muun muassa Australiassa. Suomessa kappale nousi listasijalle 8.
Live-esitykset.
Swift on esittänyt kappaleen livenä "Reputation Stadium Tour" ja "The Eras Tour" -kiertueilla. Kappale on mukana molempien kiertueiden konserttielokuvissa. Hän on esittänyt sen myös muun muassa "KIIS FM's iHeartRadio Jingle Ball" -konsertissa joulukuussa 2017.
Olivér Várhelyi

Olivér Várhelyi (22. maaliskuuta 1972 Szeged, Unkari) on unkarilainen virkamies ja diplomaatti. 
Joulukuusta 2024 alkaen Várhelyi on EU-komissaari Von der Leyenin II komissiossa toimialanaan terveysasiat ja eläinten hyvinvointi.
Várhelyi oli Von der Leyenin komission laajentumis- ja naapurussuhteista vastaava komissaari vuodesta 2019 lähtien. Tätä ennen Várhelyi on toiminut lähettiläänä Unkarin pysyvässä EU-edustustossa sekä virkamiehenä Euroopan komissiossa.
Thierry Breton

Thierry Breton (15. tammikuuta 1955 Pariisi, Ranska) on ranskalainen poliitikko, liikemies ja virkamies. Breton oli Von der Leyenin I komission sisämarkkinoista vastaava komissaari vuodesta 2019 alkaen, kunnes erosi tehtävästään 16. syyskuuta 2024. Tätä ennen Breton on toiminut Atoksen toimitusjohtajana (2008–2019), professorina Harvardin yliopistossa (2007–2008) sekä Ranskan valtiovarainministerinä (2005–2007).
Tikkurilan osaamiskampus

Tikkurilan osaamiskampus on rakenteilla Vantaan Jokiniemeen tyhjälle tontille Tikkurilan rautatieaseman koillispuolelle. Se on kaupunkikehittämishanke, jossa samalle kaava-alueelle rakennetaan tiloja niin oppilaitoksille kuin palveluille ja asumiselle. Ensimmäisten rakennusten on määrä valmistua vuosina 2028–2029, ja koko hankkeen arvioidaan valmistuvan 2030-luvun alussa. Rakentamisen kustannusarvio on kaupungin oppilaitoskorttelin osalta yli 99 miljoonaa euroa.
Oppilaitoskortteli rakennetaan Jokiniemenkadun ja Valkoisenlähteentien kulmaan, ja sinne sijoittuvat Tikkurilan lukio ja Vantaan aikuislukio, Vantaan ammattiopisto Varian lisätiloja, Vantaan aikuisopisto sekä Vantaan musiikkiopisto. Yhteensä oppilaitoksessa on määrä olla tilaa 2 650 opiskelijalle. Uusia asukkaita kaavaillaan noin 1 000. Tikkurilan lukion ja uudisrakennuksen välille suunnitellaan ylikulkusiltaa Valkosenlähteentien ylitse.
Rakentaminen.
Kampusalueen rakentaminen aloitettiin lokakuussa 2024 katujen, puistoalueiden ja kunnallistekniikan rakentamisella. Rakennustöiden vuoksi Jokiniemenkatu suljettiin liikenteeltä lokakuusta 2024 toukokuuhun 2025. Oppilaitoskortteli rakennetaan ensimmäisenä, ja sen rakennustöistä vastaa VTK Kiinteistöt Oy.
Timanttirintatasku

Timanttirintatasku ("Pogonocichla stellata") on sieppoihin kuuluva lintulaji. Lajia tavataan Itä- ja Etelä-Afrikasta. Timanttirintataskulla on 12 alalajia.
Koko ja ulkonäkö.
Timanttirintatasku kasvaa 15–16 cm pitkäksi. Sukupuolet muistuttavat toisiaan ulkonäöltään. Lajin pää on siniharmaa ja otsassa on heikosti erottuvia valkoisia pisteitä. Selkä on vihreä ja siivet ovat harmaat. Timanttirintataskun pyrstön reunasulat ovat keltaiset ja keskimmäiset sulat mustat. Linnun rinta ja vatsa ovat keltaiset. Kurkussa ja rinnassa on heikosti erottuvia valkoisia pisteitä. Timanttirintataskun värisävyt vaihtelevat alalajeittain.
Levinneisyys ja elintavat.
Timanttirintataskun levinneisyysalue ulottuu Etelä-Sudanista ja Kongon demokraattisesta tasavallasta Etelä-Afrikkan itä- ja eteläosiin. Lajin elinympäristöä ovat kosteat metsät ja erityisesti niiden bambutiheiköt 1 600–3 300 metrin korkeudella merenpinnasta. Timanttirintatasku liikkuu useimmiten yksin tai pareittain. Sen ravintoa ovat hyönteiset. Timanttirintatasku rakentaa katetun pesän maahan kasvillisuuden sekaan, ja naaras munii kaksi tai kolme vihertävää munaa.
Rööriporkkana

 
Rööriporkkana (myös nimellä "Länsisatamankadun ylikulkukäytävä") on Helsingin Jätkäsaaressa sijaitseva 37,8 metriä pitkä pyöräilyn ja jalankulun silta, joka avattiin käyttöön 31. lokakuuta 2023. Se on oranssinvärinen teräksinen ristikkosilta ja samankaltainen kuin alueella sijaitseva Rokkiporkkana-silta, joka valmistui vuonna 2018. Rokkiporkkana on kuitenkin hieman pidempi ja leveämpi. Molemmat sillat on suunnitellut VSU maisema-arkkitehdit, ja pääurakoitsijana toimi VM Suomalainen Oy. Taitorakenteiden rakennesuunnittelusta vastasi A-Insinööreihin kuuluva Ponvia. 
Silta yhdistää toisiinsa Hyväntoivonpuiston etelä- ja pohjoisosat. Sekä Rööriporkkanan että Rokkiporkkanan on sanottu jatkavan Hyväntoivonpuiston suunnittelun lähtökohtana ollutta tarinaa puiston alla asuvasta örkistä. 
Rööriporkkanan valmistelevat työt alkoivat tukimuurin rakentamisella toukokuussa 2022. Silta valmistettiin Liettuassa, ja se kuljetettiin laivalla Jätkäsaaren Saukonlaituriin, josta se kuljetettiin laveteilla Länsisatamankadulle. Silta asetettiin paikoilleen maaliskuussa 2023, minkä jälkeen paikan päällä valettiin siltaa varten betoninen kansilaatta. Vaikka silta avattiin käyttöön jo lokakuussa, urakan viimeistelytyöt jatkuivat vielä loppuvuoden ajan. Siltakansi valaistaan led-valonauhoilla ja tukimuurit valonheittimillä.
Sudairin seitsikko

Sudairin seitsikko () on kollektiivinen nimitys Saudi-Arabian seitsemälle prinssille, jotka ovat veljiä keskenään. Veljesten isä oli Saudi-Arabian kuningaskunnan perustaja, Ibn Sa’ud, ja äiti tämän suosikkivaimo, Hussa bint Ahmed Al Sudairi. Seitsikon nimi tulee veljesten äidin heimosta: sudairi.
Veljekset ovat muodostaneet vaikutusvaltaisen blokin maan politiikassa ja toimineet monissa merkittävissä tehtävissä kuten puolustus- ja sisäministeriössä. Maan nykyinen kuningas Salman kuuluu seitsikkoon.
Prinssit.
Lähde:
Sound of Freedom

Sound of Freedom on vuonna 2023 ensi-iltansa saanut yhdysvaltalainen toimintaelokuva, jonka on ohjannut Alejandro Monteverde. Elokuvan pääosissa on Jim Caviezel, Mira Sorvino ja Bill Camp. Elokuva kertoo Tim Ballardista, entisestä Yhdysvaltain hallituksen agentista, joka lähtee tehtävälle pelastamaan ihmiskaupan uhreja.
"Sound of Freedom" on vuoden 2023 isoin indie-elokuva, tuottaen 14,5 miljoonan dollarin budjettiin nähden lähes 250 miljoonaa dollaria. Elokuvan levittäjänä on toiminut kristillisiin arvoihin sitoutunut Angel Studios. Suomessa elokuva julkaistiin elokuvateattereihin 3. marraskuuta 2023.
Elokuvasta on ollut paljon julkista keskustelua. Sitä on yhdistetty QAnon-salaliittoteorioihin, vaikka itse elokuvassa niihin ei viitata yhtään. Verkossa on levitetty väitteitä Hollywoodin vastustavan elokuvaa. On myös väitetty, että yhdysvaltalainen elokuvateatteriketju AMC olisi sammuttanut ilmastointeja ja evakuoineen saleja, jotta elokuvaa ei päästäisi näkemään.
Kirkenær

Kirkenær on taajama Gruen kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 1,9 neliökilometriä ja asukasluku 1 213 vuonna 2022.
Kuningas Abdulazizin ritarikunta

Kuningas Abdulazizin ritarikunta () on saudiarabialainen ritarikunta. Se on perustettu 20. maaliskuuta 1971 kuningas Faisalin käskystä. Ritarikunta on nimetty Saudi-Arabian kuningaskunnan perustajan, Ibn Sa’udin, mukaan ja se on maan korkein siviilille myönnettävä kunnianosoitus.
Kunnianosoitusta myönnetään tunnustuksena kuningaskunnan hyväksi tehdyistä ansioista. Saajan ei tarvitse olla Saudi-Arabian kansalainen. Kaikki ritarikuntaan nimitettävät henkilöt nimitetään ensin alimpaan luokkaan, ja ylennyksiä tehdään 5 vuoden välein, mikäli ansioitunut palvelus kuningaskunnan hyväksi on jatkunut. Poikkeuksia tähän tehdään mm. kuningashuoneen jäsenten ja muiden sellaisten henkilöiden, jotka ovat ansioituneet poikkeuksellisella tavalla, kohdalla.
Ritarikunnassa on neljä luokkaa:
Suomen kunniamerkit

Suomen kunniamerkit ovat virallisten kunniamerkkien keskinäisessä järjestyksessä: 
Tämän jälkeen tulevat "vapaussodan, talvisodan ja jatkosodan muistoristit ja -mitalit sekä muun isänmaallisen toiminnan ansioristit ja -mitalit aikajärjestyksessä."
Thom Hell

Thom Hell (oik. Thomas Helland; s. 19. maaliskuuta 1976 Kristiansand) on norjalainen laulaja-lauluntekijä, kosketinsoittaja ja kitaristi. Hän aloitti uransa vuonna 2003 ja oli vuosina 2005–2007 mukana kristiansandilaisessa Twinklehead-yhtyeessä ennen paluutaan soolouralle. Hellin läpimurto oli vuoden 2008 albumi "God If I Saw Her Now", josta hänet palkittiin kahdella Spellemannprisenillä. Vuonna 2010 hän sai jälleen yhden Spellemannprisenin.
Laura Ollila

Laura Ollila (s. 24. toukokuuta 1989 Rovaniemi) on suomalainen juontaja ja lavastaja. Ollila oli mukana Radio Suomipopin Aamulypsyssä vuonna 2015 Puhelintyttö Lauran roolissa. Myöhemmin vuosina 2017–2019 Ollila juonsi yhdessä Tiia Heralan kanssa suosittua Lettukestit-podcastia Suplassa. Ollila juontaa tällä hetkellä Ääniviesti-podcastia.
Ollila on myös toiminut elokuva- ja tv-alalla lavastajana vuodesta 2014.
Laiturin alla

Laiturin alla ("Under the Boardwalk") on vuonna 2023 ensi-iltansa saanut tietokoneanimaatioelokuva, jonka on ohjannut David Soren. Elokuvan ääninäyttelijöihin kuuluvat Michael Cera, Keke Palmer, Bobby Cannavale, John Magaro, Gideon Adlon, Steve Schirripa, Jon Rudnitsky, Steven Van Zandt, Vanessa Bell Calloway, Shoshannah Stern, Ron Funches, ja Mario Cantone. 
Elokuva julkaistiin rajoitetusti Yhdysvalloissa 27. lokakuuta 2023, ja suoratoistopalvelussa 7. marraskuuta 2023.
Michelle Pfeifferin filmografia

Tämä on Michelle Pfeifferin filmografia.
Talous- ja rahoitusasioiden neuvosto

Talous- ja rahoitusasioiden neuvosto eli Ecofin on Euroopan unionin neuvoston muodostama kokoonpano, joka vastaa Euroopan unionin (EU) talous-, verotus- ja rahoituspalveluiden sääntelypolitiikasta. Ecofin koostuu EU:n jäsenvaltioiden talous- ja valtiovarainministereistä, jotka kokoontuvat säännöllisesti keskustelemaan ja tekemään päätöksiä EU:n talous- ja rahoituspolitiikan suuntaviivoista.
Toiminta.
Ecofin-neuvosto kokoontuu tyypillisesti kerran kuussa käsittelemään EU:n talous- ja rahoitusasioita. Neuvoston kokouksiin osallistuvat jäsenvaltioiden talous- ja valtiovarainministerit sekä näistä asioista vastaavat EU-komissaarit, mukaan lukien rahoitussuunnittelu- ja budjettikomissaari. Ecofin on vastuussa myös EU:n vuotuisen budjetin valmistelusta, joka tapahtuu neuvoston erityisistunnoissa.
Politiikka.
Neuvosto koordinoi jäsenmaiden talouspolitiikkaa, edistää taloudellisen suorituskyvyn lähentymistä ja valvoo finanssipolitiikkaa. Neuvosto käsittelee verotukseen liittyviä EU-tason kysymyksiä, vastaa rahoitusmarkkinoiden sääntelystä ja pääoman liikkeiden valvonnasta EU:ssa ja koordinoi EU:n taloussuhteita ulkopuolisiin maihin ja kansainvälisiin rahoitusinstituutioihin.
Euroryhmä.
Euroryhmä on Ecofin-neuvoston alainen epävirallinen elin, jossa euroalueen jäsenvaltioiden ministerit keskustelevat euroon liittyvistä asioista. 
Kansainvälinen yhteistyö.
Ecofin koordinoi EU:n kantoja kansainvälisissä kokouksissa ja foorumeilla, kuten G20-ryhmässä, Kansainvälisessä valuuttarahastossa (IMF) ja Maailmanpankissa. Lisäksi Ecofin osallistuu ilmastonmuutoksen torjuntaan liittyvien kansainvälisten neuvottelujen rahoitusnäkökohtien koordinointiin.
Napanahakit

Napanahakit ("Rhaphiolepis") on ruusukasvisuku, johon kuuluu 12 lajia. Lajeja esiintyy Japanissa, Koreassa, Itä-Kiinassa, Taiwanissa, Vietnamissa, Laosissa, Kambodžassa, Thaimaassa, Filippiineissä, Jaavassa ja Borneossa.
John Lindley kuvasi napanahakit vuonna 1820 ja nisperot eli nahkamispelit ("Eriobotrya") seuraavana vuonna. Molemmat suvut kuuluvat ruusukasvien monimutkaiseen "Malinae"-alatribukseen. Napanahakit ja nisperot esiintyvät osittain samalla alueella Itä-Aasiassa. Sukujen välinen rajaus on ollut 2000-luvulla kiistanalainen. Kiinalaisen tutkijaryhmän (Liu et al. 2020) 2020-luvun alussa julkaiseman analyysin mukaan sukuja ei fylogeneettisesti voi erottaa toisistaan vaan "Eriobotrya" yhdistetään ennemmin kuvattuun sukuun. Toinen kiinalainen tutkijaryhmä (Dong et al. 2022) pitää kuitenkin edellisen tutkimuksen tulosta kiistanalaisena ja sen mukaan näitä sukuja ei pidä yhdistää. Esimerkiksi Kew Gardensin lajitietokanta Plants of the World Online seurasi kumpaakin johtopäätöstä ja ensin yhdisti napanahakit ja nisperot, jälkeen erotti ne uudelleen.
Oslo City

Oslo City on vuonna 1988 avautunut kauppakeskus Oslon ydinkeskustassa. Siinä on noin kahdeksankymmentä liikettä tai ravintolaa, ja liikevaihdolla mitattuna se oli kaupungin neljänneksi suurin vuonna 2016. Oslo Cityn omistaa Steen &amp; Strøm.
Byporten

Byporten on vuonna 1999 valmistunut kauppakeskus Oslon ydinkeskustassa rautatieaseman vieressä. Siinä on noin seitsemänkymmentä liikettä tai ravintolaa. Samassa rakennuksessa toimii myös Scandic-hotelli. Kauppakeskuksessa vierailee päivittäin noin 35 000 ihmistä.
Anne Marie Louise d’Orléans

Anne Marie Louise d'Orléans, Montpensier'n herttuatar (29. toukokuuta 1627 Louvren palatsi, Pariisi – 5. huhtikuuta 1693 Luxembourgin palatsi, Pariisi). Häntä kutsuttiin myös nimellä La Grande Mademoiselle.
Anne Marie Louise d'Orléansin isä oli Orléansin kreivi Gaston Orléans, joka oli Ranskan kuningas Henrik IV:n poika. Hänen äitinsä oli Montpensier'n herttuatar Marie de Bourbon, joka kuoli muutama päivä synnytyksen jälkeen. Hän peri äitinsä suuren omaisuuden. Hän varttui kuninkaallisen hovin kulisseissa, ja suunnitteli jopa avioliittoa Ludvig XIV:n kanssa siinä epäonnistuen. Hän esitteli ensimmäisenä kuninkaalliseen hoviin nuoren firenzeläisen säveltäjän Jean-Baptiste Lullyn.
Vuonna 1648 alkaneen Fronden aikana hän asettui isänsä puolelle monarkiaa ja kardinaali Mazarinin valvomaa vallan keskittämistä vastaan. Tämä suututti nuoren kuninkaan, ja hänet lähetettiin pois hovista Saint-Fargeaussa olleelle tilalleen. Takaisin hoviin hän muutti vuonna 1664 kuninkaan lepyttyä. Vuonna 1670 herttuatar sai kuningas Ludvig XIV:ltä luvan mennä naimisiin alempisäätyisen kuninkaan henkivartioston kapteenin, Lauzunin kreivin Antonin Nompar de Caumontin kanssa. Kuningas kuitenkin perui päätöksensä neuvonantajien painostuksesta. He menivät kuitenkin salaa naimisiin vuonna 1681. Liitto jäi kuitenkin lyhyeksi ja päätyi eroon.
Ágios Isídoros (Ródos)

Ágios Isídoros () on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 355 (vuonna 2011).
Ágios Isídoroksen kylä sijaitsee Ródoksen läntisissä keskiosissa noin 66 kilometriä lounaaseen Ródoksen kaupungista. Se on rakennettu Attávyros-vuoren rinteeseen noin 532 metrin korkeuteen merenpinnasta laskettuna. Kylä on saanut nimensä siellä olevasta Pyhälle Isidorokselle ("Ágios Isídoros") omistetusta kirkosta.
Ágios Isídoros muodostaa oman kyläyhdyskuntansa (Τοπική Κοινότητα Αγίου Ισιδώρου, "Topikí Koinótita Agíou Isidórou"). Aiemmin kylä kuului Attávyroksen kuntaan ja vuodesta 2011 lähtien Ródoksen kunnan Attávyroksen kunnallisyksikköön.
Apóllona

Apóllona () on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 845 (vuonna 2011).
Apóllonan kylä sijaitsee Ródoksen keskiosissa noin 43 kilometriä lounaaseen Ródoksen kaupungista. Se on rakennettu noin 330 metrin korkeuteen merenpinnasta laskettuna. Kylä on saanut nimensä siellä antiikin aikana olleesta Apollonille omistetusta temppelistä, josta on säilynyt raunioita. Apóllonan pääkirkko on omistettu Pyhälle Ristille ("Tímios Stavrós"). Kylän nähtävyyksiin lukeutuu myös muun muassa kansanperinnemuseo. Kylän lähellä on bysanttilaisaikaisen linnan rauniot.
Apóllona muodostaa oman kyläyhdyskuntansa (Τοπική Κοινότητα Απόλλωνα, "Topikí Koinótita Apóllona"). Aiemmin kylä kuului Kámeiroksen kuntaan ja vuodesta 2011 lähtien Ródoksen kunnan Kámeiroksen kunnallisyksikköön.
Archípoli

Archípoli () on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 582 (vuonna 2011).
Archípolin kylä sijaitsee Ródoksen koillisissa keskiosissa noin 33 kilometriä lounaaseen Ródoksen kaupungista. Se on rakennettu noin 179 metrin korkeuteen merenpinnasta laskettuna. Kylän pääelinkeino on maanviljely ja se tuottaa muun muassa hunajaa. Kylän tärkeimmät kirkot on omistettu Pyhälle Nektariokselle ("Ágios Nektários") ja Pyhälle Demetriokselle ("Ágios Dimítrios"). Kylän lähellä sijaitsee Pyhälle Nektariokselle omistettu luostari.
Archípoli muodostaa oman kyläyhdyskuntansa (Τοπική Κοινότητα Αρχιπόλεως, "Topikí Koinótita Archipóleos"). Aiemmin kylä kuului Afántoun kuntaan ja vuodesta 2011 lähtien Ródoksen kunnan Afántoun kunnallisyksikköön.
Arnítha

Arnítha () on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 215 (vuonna 2011).
Arníthan kylä sijaitsee Ródoksen eteläisissä sisäosissa noin 77 kilometriä lounaaseen Ródoksen kaupungista. Se on rakennettu Troúlos-vuoren rinteeseen Sianítis-joen haarauman varrelle noin 150 metrin korkeuteen merenpinnasta laskettuna. Kylän pääkirkko on omistettu Pyhälle Georgiokselle ("Agios Geórgios").
Arnítha muodostaa oman kyläyhdyskuntansa (Τοπική Κοινότητα Αρνίθας, "Topikí Koinótita Arníthas"). Aiemmin kylä kuului Nótia Ródoksen kuntaan ja vuodesta 2011 lähtien Ródoksen kunnan Nótia Ródoksen kunnallisyksikköön.
Damatría

Damatría () on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 633 (vuonna 2011).
Damatrían kylä sijaitsee Ródoksen pohjoisosissa noin 24 kilometriä länsilounaaseen Ródoksen kaupungista, Ródoksen kansainvälisen lentoaseman eteläpuolella. Kylän paikalla on ollut asutusta viimeistään noin 1000-luvulla eaa., ja sen nimen uskotaan tulevan siellä olleesta Demeterille omistetusta pyhäköstä. Toisen maailmansodan aikana italialaisten Ródoksen esikunta oli sijoitettu Damatríaan.
Damatría muodostaa myös laajemman kyläyhdyskunnan (Τοπική Κοινότητα Δαματρίας, "Topikí Koinótita Damatrías"), johon kuuluu varsinaisen Damatrían kylän lisäksi Káto Kalamónasin kylä. Koko yhdyskunnan väkiluku on 641. Aiemmin kylä kuului Petaloúdesin kuntaan ja vuodesta 2011 lähtien Ródoksen kunnan Petaloúdesin kunnallisyksikköön.
Dimyliá

Dimyliá (; transl. myös "Dimiliá") on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 237 (vuonna 2011).
Dimylián kylä sijaitsee Ródoksen pohjoisissa keskiosissa Profítis Ilías -vuoren rinteessä noin 40 kilometriä lounaaseen Ródoksen kaupungista. Kylä on saanut nimensä siellä olevasta kahdesta ("dýo") myllystä ("mýloi").
Dimyliá muodostaa myös laajemman kyläyhdyskunnan (Τοπική Κοινότητα Διμυλιάς, "Topikí Koinótita Dimyliás"), johon kuuluu varsinaisen Dimylián kylän lisäksi Eleoúsan kylä. Koko yhdyskunnan väkiluku on 465. Aiemmin kylä kuului Kámeiroksen kuntaan ja vuodesta 2011 lähtien Ródoksen kunnan Kámeiroksen kunnallisyksikköön.
Fánes

Fánes () on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 858 (vuonna 2011).
Fánesin kylä sijaitsee Ródoksen pohjoisosissa noin 28 kilometriä länsilounaaseen Ródoksen kaupungista ja noin 1,3 kilometriä sisämaahan saaren pohjoisrannikosta. Se tunnetaan kunnostetuista, värikkäästi maalatuista taloistaan.
Fánes muodostaa oman kyläyhdyskuntansa (Τοπική Κοινότητα Φανών, "Topikí Koinótita Fanón"). Aiemmin kylä kuului Kámeiroksen kuntaan ja vuodesta 2011 lähtien Ródoksen kunnan Kámeiroksen kunnallisyksikköön.
Ístrios

Ístrios () on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 291 (vuonna 2011).
Ístrioksen kylä sijaitsee Ródoksen eteläisissä sisäosissa noin 80 kilometriä lounaaseen Ródoksen kaupungista. Se on rakennettu noin 264 metrin korkeuteen merenpinnasta laskettuna. Kylän lähiseutu on Natura-aluetta. Kylän kaksi tärkeintä kirkkoa on kummatkin omistettu Pyhälle Merkuriokselle ("Ágios Merkoúrios").
Ístrios muodostaa oman kyläyhdyskuntansa (Τοπική Κοινότητα Ιστρίου, "Topikí Koinótita Istríou"). Aiemmin kylä kuului Nótia Ródoksen kuntaan ja vuodesta 2011 lähtien Ródoksen kunnan Nótia Ródoksen kunnallisyksikköön.
Kalavárda

Kalavárda () on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 502 (vuonna 2011).
Kalavárdan kylä sijaitsee Ródoksen pohjoisrannikolla noin 28 kilometriä länsilounaaseen Ródoksen kaupungista. Sen pääelinkeino on maanviljely. Kylän lähellä sijaitsee antiikin ajan Kameiroksen kaupungin arkeologinen alue.
Kalavárda muodostaa oman kyläyhdyskuntansa (Τοπική Κοινότητα Καλαβάρδα, "Topikí Koinótita Kalavárda"). Aiemmin kylä kuului Kámeiroksen kuntaan ja vuodesta 2011 lähtien Ródoksen kunnan Kámeiroksen kunnallisyksikköön.
Kolýmpia

Kolýmpia (; transl. myös "Kolýmbia", "Kolímbia") on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 257 (vuonna 2011).
Kolýmpian kylä sijaitsee Ródoksen itärannikolla noin 26 kilometriä etelään Ródoksen kaupungista. Se on osa Afántoun kaupunkiyhdyskuntaa ja sijaitsee kaupungista noin viisi kilometriä etelään. Kolýmpia on nykyisin lomakeskus, ja siellä on lukuisia hotelleja. Kylän lähellä sijaitsevat Tsampíkan luostari ja Eptá Pigés -lähdealue.
Aiemmin kylä kuului Afántoun kuntaan ja vuodesta 2011 lähtien Ródoksen kunnan Afántoun kunnallisyksikköön.
Lachaniá

Lachaniá (; transl. myös "Lahaniá") on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 153 (vuonna 2011).
Lachanián kylä sijaitsee Ródoksen eteläosassa noin 65 kilometriä etelälounaaseen Ródoksen kaupungista ja noin 2,8 kilometriä sisämaahan saaren kaakkoisrannikosta. Kylän pääkirkko on vuodelta 1848 ja omistettu Pyhälle Georgiokselle ("Ágios Geórgios").
Lachaniá muodostaa myös laajemman kyläyhdyskunnan (Τοπική Κοινότητα Λαχανιάς, "Topikí Koinótita Lachaniás"), johon kuuluvat varsinaisen Lachanián kylän lisäksi rannikolla sijaitseva Plimmýrin kylä sekä pieni Chínan saari. Koko yhdyskunnan väkiluku on 153. Aiemmin kylä kuului Nótia Ródoksen kuntaan ja vuodesta 2011 lähtien Ródoksen kunnan Nótia Ródoksen kunnallisyksikköön.
Láerma

Láerma () on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 361 (vuonna 2011).
Láerman kylä sijaitsee Ródoksen keskiosissa noin 73 kilometriä lounaaseen Ródoksen kaupungista. Kylän pääkirkko on omistettu Pyhälle Georgiokselle ("Ágios Geórgios"). Kylän lähellä sijaitsee Thárrin Arkkienkeli Mikaelin luostari ("Moní Taxiárchou Michaíl Thárri").
Láerma muodostaa oman kyläyhdyskuntansa (Τοπική Κοινότητα Λαέρμων, "Topikí Koinótita Laérmon"). Aiemmin kylä kuului Líndoksen kuntaan ja vuodesta 2011 lähtien Ródoksen kunnan Líndoksen kunnallisyksikköön. Kylä ja sen ympäristö kärsivät suuria tuhoja vuoden 2023 maastopaloissa.
Franziska Sterrer

Franziska Sterrer (s. 18. marraskuuta 1998) on itävaltalainen kiipeilijä, joka on erikoistunut boulderointiin. Vuonna 2024 hän oli Itävallanmestaruuskisoissa toinen. Hän oli vuonna 2021 boulderoinnin maailmancupissa ensimmäisessä Salt Lake Cityn osakilpailussa viides. Vuonna 2021 hän oli viides myös Euroopancupissa Klagenfurtissa. Vuonna 2017 hän voitti nuorten Euroopanmestaruuden. Vuonna 2015 hän oli nuorten EM-kisoissa toinen, vuonna 2014 ensimmäinen ja vuonna 2013 toinen. Hän on ollut palkintosijoilla Euroopan Youth Cupin kilpailuissa. Ensimmäinen kansainvälinen kilpailu, johon hän osallistui oli Euroopan Youth Cupin Grindelwaldissa järjestetty kilpailu, jonka hän voitti.
Mia Aoyagi

Mia Aoyagi (, s. 2003) on japanilainen kiipeilijä. Hänen paras sijoituksensa boulderoinnin maailmancupista on kuudes vuoden 2022 Soulin osakilpailusta. Vuoden 2022 Aasianmestaruuskisoissa hän oli boulderoinnissa seitsemäs, lead-kiipeilyssä kahdeksas ja yhdistetyssä bouderissa ja leadissä viides. Japan Cupissa hän oli vuonna 2024 boulderoinnissa viidestoista, lead-kiipeilyssä kahdeskymmenesyhdeksäs ja yhdistetyssä yhdeksäs.
Alvina Uggla

Alvina Mathilda Dittmar Uggla (1837 – 29. tammikuuta 1894) oli suomalainen taidemaalari. Hän ja Hilda Olson olivat vuonna 1858 dukaattipalkinnon ensimmäiset saajat. Uggla palkittiin ansiokkaasta kopiosta, jonka hän oli tehnyt Werner Holmbergin maalauksesta "Linnanpuisto auringonlaskun jälkeen".
Alvina Ugglan aviomies oli sotakamreeri ja kamarineuvos Wilhelm Dittmar. Heillä oli kuusi lasta, muiden muassa hallintoneuvos Max Dittmar ja varatuomari John Dittmar.
Flavy Cohaut

Flavy Cohaut (s. 24. huhtikuuta 2001) on ranskalainen kiipeilijä, joka on erikoistunut boulderointiin. Vuonna 2023 Prahan maailmancupin osakilpailussa hän sai ensimmäistä kertaa finaalipaikan ja sijoittui finaalissa kolmanneksi. Hän oli vuonna 2023 maailmanmestaruuskisoissa yhdeksäs. Hän on voittanut nuorten Ranskanmestaruuden neljä kertaa ja yleisen sarjan yhdistetyn kiipeilyn Ranskanmestaruuden kerran.
Cohaut opiskelee fysioterapeutiksi.
Mattea Pötzi

Mattea Pötzi (s. 19. heinäkuuta 2000) on itävaltalainen kiipeilijä, joka on erikoistunut lead-kiipeilyyn. Hänen paras tuloksensa maailmancupista on kahdeksas sija vuoden 2023 Villarsin osakilpailussa. Vuonna 2022 hän voitti Euroopancupin Zilinassa. Nuorten Euroopanmestaruuskisoissa vuonna 2019 hän voitti yhdistetyssä kiipeilyssä pronssia.
Martina Demmel

Martina Demmel (s. 18. lokakuuta 2001) on saksalainen kiipeilijä, joka on erikoistunut lead-kiipeilyyn. Hänen paras sijoituksensa maailmancupissa on seitsemäs sija vuoden 2023 Briançonin osakilpailussa. Ulkokallioilla vaikeimmat hänen kiipeämänsä reitit ovat 9a-vaikeustasoiset "Heim nach Afrika" ja "Joe Cita".
Avi Wigderson

Avi Wigderson (s. 9. syyskuuta 1956) on israelilainen matemaatikko ja tietojenkäsittelytieteilijä. Hänen työnsä koskee kompleksisuuden teoriaa, algoritmeja ja optimointeja, satunnaisuutta ja kryptografiaa, rinnakkaista ja hajautettua tietojenkäsittelyä, graafiteoriaa sekä tietojenkäsittelyn yhteyttä matematiikkaan ja muuhun tieteeseen.
Wigderson sai Abelin palkinnon yhdessä László Lovászin kanssa vuonna 2021. Wigderson sai Turing-palkinnon vuonna 2023 tunnustuksena työstään laskennan teoriaan ja etenkin satunnaisuuden käsittelystä. Wigderson toimii professorina New Jerseyssä.
Jasser Arafatin kansainvälinen lentoasema

Jasser Arafatin kansainvälinen lentoasema oli entinen lentoasema Gazan kaistalla Rafahin kaupungin eteläpuolella. Aeman rakennuttamisen mahdollisti Oslon rauhanprosessi ja lentoasema vihittiin käyttöön 14. joulukuuta 1998. Rauhanprosessi alkoi kuitenkin luhistua, ja toiminta päättyi 7. lokakuuta 2000. Israelin asevoimat tuhosivat aseman toisen intifadan aikana.
Historia.
Idea kansainvälisestä lentoasemasta Gazan kaistalla tuli Palestiinan vapautusjärjestön (PLO) johtaja Jasser Arafatilta vuonna 1994 ja sen rakennustyöt teki mahdolliseksi 1990-luvun Oslon rauhanprosessi. Israelin pääministeri Jitzhak Rabin suostui hankkeen toteuttamiseen Oslo II -sopimuksen allekirjoituksen jälkeen syyskuussa 1995. Lentoaseman suunnittelivat marokkolaiset, ja sen rakennuttaminen sai kansainvälistä tukea 100 miljoonaa dollaria. Asemaa alettiin rakentaa Rafahin kaupungin eteläpuolelle lähellä Egyptin rajaa. Aluksi töitä teki noin 150 työläistä ja neljä työkonetta. Gazan kaistalla oli lisäksi tuolloin vain yksi asfalttiyritys NORCO. Lentoaseman kiitotie valmistui silti vain 45 päivässä.
Lentoasema vihittiin virallisesti käyttöön 14. joulukuuta 1998. Paikalla tilaisuudessa olivat Jasser Arafat sekä Yhdysvaltojen presidentti Bill Clinton ja hänen vaimonsa Hillary Clinton. Ensimmäinen virallisten avajaisten jälkeen asemalle laskeutunut lentokone oli Egypt Airin matkustajakone vihkimispäivän aamuna. Pian kentälle laskeutui myös Royal Jordanianin kone sekä Jasser Arafatin yksityiskone. Asemalta lensivät myöhemmin myös Palestinian Airlines ja Royal Air Maroc. Lentoaseman ensimmäisen vuoden aikana sen kautta kulki noin 100 000 matkustajaa. Palestiinalaiset eivät hallinneet lentoasemaa kokonaan, vaan esimerkiksi turvallisuudesta, kuten passien ja matkatavaroiden tarkistuksista, vastasivat israelilaiset. Myös matkustajaluettelot piti hyväksyttää israelilaisviranomaisilla. Monet palestiinalaiset näkivät aseman joka tapauksessa symbolina itsenäisen Palestiinan valtion mahdollisuudesta.
Lentoasema ajautui kuitenkin nopeasti vaikeuksiin. Oslon rauhanprosessi oli alkanut romahtaa jo aseman käyttöönottovuonna 1998. Palestiinan vapautusjärjestön ja Israelin välille ei saatu Clintonin välitysyrityksistä huolimatta lopullista rauhaa. Jännitteiden kasvaessa lentoaseman toiminta pysäytettiin 7. lokakuuta 2000. Palestiinalaisten keskuudessa puhjenneen toisen intifadan aikana Israelin joukot tuhosivat aseman. Israel vetäytyi Gazan kaistalta vuonna 2005, mutta tätä seurasi Hamasin valtaannousu alueella sekä Israelin ja Egyptin asettama saarto vuonna 2007. Suurin osa lentoaseman kalustosta, kuten esimerkiksi sen tutkat, on myöhemmin ryöstetty ja esimerkiksi kiitotien jäänteitä on käytetty rakennusmateriaalina muualla kaistalla.
Richard Zouche

Richard Zouche, myös: Zouch, Zouchaeus, (1590–1660) oli englantilainen kansainvälisen oikeuden opettaja. Hän oli professorina Oxfordin yliopistossa ja tuomarina amiraliteettioikeudessa. Zouche on kirjoittanut ensimmäisen varsinaisesti järjestelmällisen esityksen kansainvälisestä oikeudesta: "Juris et judicii fecialis, sive juris inter gentes et quæstionum de eodem explicatio, etc" (1650).
Raph Koster

Raphael "Raph" Koster (s. 1971) on yhdysvaltalainen pelisuunnittelija. Hän on tullut tunnetuksi "Ultima Online" ja "Star Wars Galaxies" -pelien kehityksestä. Koster on kirjoittanut pelisuunnittelusta tunnetun teoksen "A Theory of Fun for Game Design". Kosterin teosta käytetään oppikirjana ja se vaikutti pelillistämisen käsitteeseen.
Kosterin teos sai alkunsa Austin Game Conferencessa pidetystä esitelmästä. Sekä Kosterin että Chris Crawfordin ajatuksissa hauska liittyy oppimiseen, asian hallitsemiseen, ymmärtämiseen ja pulmien ratkomiseen.
Anuradha Paudwal

Anuradha Paudwal (syntyjään Alka Nadkarni; s. 27. lokakuuta 1954 Karwar, Karnataka, Intia) on intialainen laulaja, joka tunnetaan sekä hindielokuvamusiikista että bhajaneista. Vuosikymmeniä kestäneellä urallaan hän on laulanut yli 9000 kappaletta useilla kielillä. Hänen voittamiinsa palkintoihin kuuluvat National Film Awards -palkinto, neljä Filmfare Awards -palkintoa ja Intian valtion myöntämä Padma Shri.
Yksityiselämä.
Ollessaan 17-vuotias Paudwal meni naimisiin säveltäjä Arun Paudwalin kanssa vuonna 1972. He saivat kolme lasta, kaksi tytärtä ja pojan. Ensimmäinen tytär kuoli 25 päivän ikäisenä. Toisesta tyttärestä, Kavita Paudwalista, tuli myös laulaja. Heidän poikansa kuoli 35-vuotiaana vuonna 2020.
Vem kan segla förutan vind?

"Vem kan segla förutan vind?" (suom. "Ken voi tyynessä seilata") on suomenruotsalainen kansanlaulu, joka julkaistiin nykyisessä muodossaan ensimmäisen kerran vuonna 1909. Kappaleen nimikkorivi on peräisin 1700-luvun ruotsinkielisestä rakkauslaulusta ""Goder natt, goder natt, allra kärestan min"."
Suomalainen folkmusiikkiyhtye Cumulus levytti kappaleen vuonna 1975. Kappale on käännetty myös suomeksi, englanniksi ja ranskaksi.
Sanat.
&lt;poem&gt;
Vem kan segla förutan vind?,
vem kan ro utan åror?,
vem kan skiljas från vännen sin
utan att fälla tårar?
Jag kan segla förutan vind,
jag kan ro utan åror,
men ej skiljas från vännen min
utan att fälla tårar.
&lt;/poem&gt;
&lt;poem&gt;
Ken voi seilata tyynessä,
kenpä airoitta soutaa?
Kellä voi ilman kyyneltä
kulta nyt toiselle joutaa?
Vaikka seilaisin tyynessä,
voisin airoitta soutaa.
Eipä vois ilman kyyneltä
kultani toiselle joutaa.
&lt;/poem&gt;
"(suom. san. Sauvo Puhtila)"
SOKO München

SOKO München (vuoteen 2015: SOKO 5113) on saksalainen, ZDF:n vuosina 1978-2020 esittämä rikossarja, jossa kuvataan müncheniläisen poliisipiirin arkea. 2000-luvulla sarjan pohjalta on julkaistu runsaasti eri kaupunkeihin sijoittuvia rinnakkaissarjoja. 
Sarjan nimi SOKO on lyhenne saksan kielen sanasta Sonderkommission. Sana on suomennettu termillä "erikoisryhmä" Suomessa esitetyissä sarjoissa.
Britta Lejon

Britta Lejon (s. 2. marraskuuta 1964) on ruotsalainen sosiaalidemokraattinen poliitikko ja ammattiyhdistysjohtaja. Hän on ollut Ruotsin valtiopäivien jäsen vuosina 2002–2006 ja toiminut Ruotsin demokratia- ja hallintoministerinä 1998–2002. Vuodesta 2023 hän on johtanut kansainvälistä valtion ja kuntien työntekijöiden ammattiliittojen keskusjärjestöä Public Services Internationalia.
Lejonin äiti oli poliitikko Anna-Greta Leijon.
Maj-Inger Klingvall

Maj-Inger Klingvall (s. 15. toukokuuta 1946) on ruotsalainen sosiaalidemokraattinen poliitikko. Hän on ollut Ruotsin valtiopäivien jäsen vuosina 1988–2002 ja toiminut Ruotsin sairausvakuutusministerinä 1996–1999 sekä kehitysapu- ja maahanmuuttoministerinä 1999–2001. Vuosina 2003–2007 Klingvall oli Ruotsin suurlähettiläs Mosambikissa.
Leni Björklund

Leni Björklund (s. 1944) on ruotsalainen sosiaalidemokraattinen poliitikko. Hän toimi Ruotsin puolustusministerinä vuosina 2002–2006.
Berit Andnor Bylund

Berit Andnor Bylund (s. 20. marraskuuta 1954) on ruotsalainen sosiaalidemokraattinen poliitikko. Hän on ollut Ruotsin valtiopäivien jäsen vuosina 1991–2010 ja toiminut Ruotsin sosiaaliministerinä 2004–2006 sekä Blekingen läänin maaherrana 2011–2017. Koulutukseltaan hän on sosionomi.
Vokzalnan metroasema

Vokzalnan metroasema voi tarkoittaa jotakin seuraavista: